VS002632
Datum: 2009-09-11T02:00:00.000+02:00
datum_sodbe_i_stopnje: 2014-12-19T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 82.000 EUR
opombe: II DoR 381/2015 Predlog za dopustitev revizije tožeče stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Kmet.

## Škodni dogodek

Prometna nesreča - zaradi nepravilnega vključevanja v promet je oškodovanca kot voznika motorja zbilo osebno vozilo.

## Poškodba

Odprt zdrobljen zlom leve stegnenice, zlom zunanjega kondila leve golenice, zlom tretjega in četrtega rebra desno in devetega levo, udarnina glave in obraza.

## Telesne bolečine

30.000 EUR Hude telesne bolečine - 30 dni, srednje hude telesne bolečine - 3 do 4 mesece kumulativno, lahke telesne bolečine - 6 mesecev, trpel pa jih bo tudi v prihodnje.

#### Hospitalizacija

86 dni, 4 operacije v splošni anesteziji.

#### Ambulantno zdravljenje

Pregled pri specialistu ORL, obiski osebnega zdravnika.

#### Rehabilitacija

Hospitalna rehabilitacija, ambulantna rehabilitacija.

#### Nevšečnosti med zdravljenjem

Infuzije, prejemanje zdravil v žilo, v obliki tablet in injekcij, večkratni odvzemi krvi, injekcije v podkožje proti tvorbi krvnih strdkov, 2x punkcija kolena po operaciji, jemanje antibiotikov, odstranitev drenaž, začasno razgibavanje kolena, hoja z berglami, RTG slikanja 112, CT (15x).

## Strah

5.000 EUR Primarni strah - hud, saj je bil dogodek nenaden in boleč, ustrašil se je za življenje, čeprav to sicer ni bilo ogroženo; sekundarni strah - zaskrbljenost za izid zdravljenja, predvsem ali bo izgubil nogo in ali bo lahko hodil, strah zaradi socialnih okoliščinah v katerih živi in odsotnost oseb, ki bi mu lahko pomagale, če ne bi mogel hoditi - hud sekundarni 1 teden, zmeren sekundarni 1 leto in 11 mesecev, blag sekundarni 6 mesecev.

## Zmanjšanje življenjske aktivnosti

45.000 EUR Ista noga je bila že predhodno poškodovana - v leti 1978 ga je povozil avto (zlomljena leva noga pod in nad kolenom, imel pa je tudi težave z ožiljem - invalid I. kategorije je že od let 2004); po predmetni poškodbi je bila telesna okvara ocenjena na 100%. Ima za 1/3 giba trajno omejen pregib levega kolena na desno stran. Za 50% omejena gibljivost levega kolenskega sklepa. Že pred poškodbo je bil zaradi zdravstvenega stanja deloma omejen pri delu na kmetiji, po predmetni poškodbi pa se je delovna sposobnost bistveno zmanjšala. Živi na gorski kmetiji, ki mu je edini vir preživljanja, drugih delovno sposobnih članov gospodinjstva ni. Pri delu potrebuje tuje pomoč. Motorja ne more več voziti, ta pa je bil pred nesrečo njegovo edino prevozno sredstvo (vozniškega izpita za avto nima).

#### Opis invalidnosti

Invalid I. kategorije, 100% telesna okvara.

## Skaženost

2.000 EUR Stanjšan spodnji ud, ohlapno mišičevje, daljše postoperacijske brazgotine, nefiziološki položaj stopala, hodi po prstih; šepa zaradi 1,5 do 2 cm krajšega levega spodnjega uda (505 posledica predmetnega škodnega dogodka); nosi ortopedske čevlje in hodi z berglami). Težišče skaženosti predstavljajo rane, ki pa so posledice kronične bolezni in deformacije gležnja, stopala in prstov, ki prav tako niso posledica škodnega dogodka. Ne glede na starost in dejstvo, da ne hodi v službo (dela na domači kmetiji), skaženost težko sprejema; prenehal je hoditi na sejme, izlete in druge družabne dogodke, kratkih hlač ne nosi več.

---

OZ člen 179